text: [{"text_idx": "#000001", "text": "Fara undir at byggja rakettu\u0301tskjo\u0301tist\u00f8\u00f0 a\u0301 Sutherland"}, {"text_idx": "#000002", "text": "Harvi\u00f0 ver\u00f0a tv\u00e6r st\u00f8\u00f0ir, sum i\u0301 n\u00e6stum fara at skjo\u0301ta rakettir u\u0301t yvir f\u00f8royskt \u00f8ki"}, {"text_idx": "#000003", "text": "Ta\u00f0 ver\u00f0a ikki f\u00e6rri enn tv\u00e6r rakettst\u00f8\u00f0ir, sum n\u00e6stum fara at senda rakettir u\u0301t i\u0301 ru\u0301mdina eftir eini lei\u00f0, sum liggur n\u00e6r vi\u00f0 okkum."}, {"text_idx": "#000004", "text": "Fyrr hava vit greitt fra\u0301 um SaxaVord Spaceport , sum er i\u0301 fer\u00f0 vi\u00f0 at byggja eina rakettskjo\u0301tist\u00f8\u00f0 a\u0301 Lamba Ness nor\u00f0ast i\u0301 Hetlandi, sum eftir \u00e6tlan skal skjo\u0301ta t\u00e6r fyrstu rakettirnar u\u0301t i\u0301 ru\u0301mdina seinni i\u0301 a\u0301r."}, {"text_idx": "#000005", "text": "Men nu\u0301 er gongd eisini sett a\u0301 byggingina av eini st\u00f8\u00f0 nor\u00f0ast a\u0301 skotska meginlandinum."}, {"text_idx": "#000006", "text": "Talan ver\u00f0ur um fyrstu rakettskjo\u0301tist\u00f8\u00f0ina a\u0301 bretska meginlandinum, stendur i\u0301 ti\u0301\u00f0indaskrivi fra\u0301 felagnum Orbex, og ta\u00f0 ty\u0301\u00f0ir upp a\u0301, at tey ikki eru komin eins langt, og tey eru komin i\u0301 Hetlandi."}, {"text_idx": "#000007", "text": "Orbex er eitt bretskt felag vi\u00f0 h\u00f8vu\u00f0ss\u00e6ti i\u0301 skotska by\u0301num Forres, og sum eisini hevur eina deild i\u0301 Hvidovre i\u0301 Danmark."}, {"text_idx": "#000008", "text": "U\u0301tskjo\u0301tingarst\u00f8\u00f0in f\u00e6r heiti\u00f0 Sutherland Spaceport, ti\u0301 hon ver\u00f0ur bygd i\u0301 \u00f8kinum Sutherland, sum fevnir um ta\u00f0 mesta av nor\u00f0urstrond Skotlands."}, {"text_idx": "#000009", "text": "St\u00f8\u00f0in ver\u00f0ur bygd a\u0301 ha\u0301lvoynni A\u2019Mho\u0300ine, naka\u00f0 vestan fyri bygdina Tongue. Av A\u2019Mho\u0300ine er fri\u0301tt u\u0301tsy\u0301ni nor\u00f0ureftir, og samb\u00e6rt einum filmi, sum grei\u00f0ir fra\u0301 verk\u00e6tlanini s\u00e6st, at rakettirnar ver\u00f0a lyftar nor\u00f0ureftir millum Hetland og F\u00f8royar, ha\u00f0ani t\u00e6r skulu sleppa fylgisveinum i\u0301 ringra\u0301s um j\u00f8r\u00f0ina, ta\u0301 t\u00e6r eru komnar no\u0301g langt upp."}, {"text_idx": "#000010", "text": "Rokna\u00f0 ver\u00f0ur vi\u00f0 12 rakettu\u0301tskjo\u0301tingum um a\u0301ri\u00f0, stendur at lesa a\u0301 heimasi\u0301\u00f0uni hja\u0301 Orbex. Rokna\u00f0 ver\u00f0ur vi\u00f0, at rakettst\u00f8\u00f0in kann koma at skapa 250 arbei\u00f0spla\u0301ss, harav minst 40 koma at liggja vera i\u0301 \u00f8kjunum nor\u00f0ast i\u0301 Skotlandi, Sutherland og Caithness."}, {"text_idx": "#000011", "text": "Orbex hevur ment eina 19 metra langa rakett, sum er serbygd til at senda l\u00e6ttar fylgisveinar upp til 180 kilo upp i\u0301 ringra\u0301s um j\u00f8r\u00f0ina, sokalla\u00f0 'Low Earth Orbit'. Rakettin er i\u0301 tveimum, har fyrsti parturin lyftir rakettina upp i\u0301 80.000 metra h\u00e6dd, me\u00f0an annar parturin ver\u00f0ur bru\u0301ktur til at finna r\u00f8ttu ko\u0301sina at sleppa fylgisveinunum."}, {"text_idx": "#000012", "text": "Sum naka\u00f0 serligt er henda Orbex Prime rakettin rikin vi\u00f0 vi\u00f0 var\u00f0andi ella gr\u00f8num brenniefni, sokalla\u00f0um Futuria Liquid Gas, sum er eitt brennievni, sum hevur no\u0301gv minni u\u0301tla\u0301t enn a\u00f0rir li\u0301knandi motorar. Eisini sja\u0301lv rakettin skal endurbru\u0301kast, og sagt ver\u00f0ur, at hon ikki elvir til leivdir, hv\u00f8rki a\u0301 j\u00f8r\u00f0ini ella i\u0301 ru\u0301mdini."}, {"text_idx": "#000014", "text": "Byggiverk\u00e6tlanin hevur ju\u0301st fingi\u00f0 ja\u0301tta\u00f0 tri\u0301ggjar millio\u0301nir pund fra\u0301 bretska \u201cNuclear Decommissioning Authority\u201d, sum ynskir at fi\u0301ggja \u00e6tlanini. Harumframt hevur Sutherland Spaceport eisini fingi\u00f0 ni\u0301ggju millio\u0301nir pund i\u0301 stu\u00f0li fra\u0301 skotsku stjo\u0301rnini og HIE, sum er 'Highlands and Islands Enterprice' og 2,55 millio\u0301nir fra\u0301 UK Space Agency."}, {"text_idx": "#000015", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihaldStillingar av farsporum"}, {"text_idx": "#000021", "text": "Javnst\u00f8\u00f0unevndin: R\u00e6\u00f0isr\u00e6tturin skal liggja hja\u0301 kvinnuni"}, {"text_idx": "#000023", "text": "Slapp ikki at keypa i\u0301 Ru\u0301suni - Bru\u0301kti har\u00f0skap mo\u0301ti starvsfo\u0301lki"}]